EkBass/fiwiki-20250220-pages-articles huggingface dataset:
Jutta Rantala

Jutta Kaarina Rebekka Rantala (s. 10. marraskuuta 1999 Köyliö) on suomalainen jalkapalloilija, joka edustaa Englannin naisten superliigassa pelaavaa Leicester Cityä. Rantala on valittu vuoden naisjalkapalloilijaksi vuonna 2023. == Ura == === Seurajoukkueet === Rantala on Euran Pallon kasvatti. Hän on edustanut Naisten Liigassa aiemmin porilaista NiceFutista, Turun Palloseuraa, FC Honkaa ja Helsingin Jalkapalloklubia. Hyökkääjänä pelaava Rantala teki TPS:ssä 14 liigamaalia kaudella 2017 ja Hongassa kaudella 2018 kuusi maalia. Kaudella 2019 Rantala voitti HJK:ssa mestaruuden ja hän oli sarjan paras maalintekijä 22 maalillaan. Kauden päätteeksi Rantala valittiin liigan parhaaksi pelaajaksi ja parhaaksi hyökkääjäksi. Joulukuussa 2019 Rantala siirtyi ruotsalaiseen Kristianstadiin, jossa hän pelasi kaksi kautta. Tämän jälkeen hän edusti Ruotsissa Vittsjötä. Hän siirtyi elokuussa 2023 englantilaisseura Leicester Cityyn. === Maajoukkueet === Rantala on pelannut Suomen alle 16-, 17-, 18- ja 19-vuotiaiden maajoukkueissa. Naisten A-maajoukkueessa hän debytoi maaliskuussa 2020 Kypros Cupin ottelussa Kroatiaa vastaan. Hän on vuoden 2023 loppuun mennessä pelannut 23 naisten maaottelua ja tehnyt niissä seitsemän maalia. == Muuta == Rantalan veljet Joonas (s. 1996) ja Juuso (s. 1997) ovat myös jalkapalloilijoita. He ovat pelanneet muun muassa Ykköstä Tampereen Pallo-Veikoissa ja Musan Salamassa. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1999 syntyneet Luokka:Elävät henkilöt
Craig Pawson

Craig Pawson (s. 1979) on englantilainen jalkapalloerotuomari.http://www.premierleague.com/en- gb/referees/profile.overview.html/craig-pawson Viitattu 12.6.2016 Vuodesta 1993 lähtien tuomarina toiminut Pawson vihelsi ensimmäisen ottelunsa Englannin Valioliigassa maaliskuussa 2013. FIFA-tuomarien listalle Pawson on kuulunut vuodesta 2015 lähtien. == Lähteet == Luokka:Englantilaiset jalkapallotuomarit Luokka:Vuonna 1979 syntyneet Luokka:Elävät henkilöt
Ozan Tufan

Ozan Tufan (s. 23. maaliskuuta 1995 Orhaneli) on turkkilainen jalkapalloilija, joka edustaa Turkin Superliigassa pelaavaa Fenerbahçea. Tufan on pelipaikaltaan keskikenttäpelaaja.http://int.soccerway.com/players/ozan- tufan/257567/ Viitattu 12.6.2016. Tufan siirtyi kasvattajaseurastaan Bursasporista Fenerbahçeen kesällä 2015, seitsemän miljoonan euron siirtosummalla. Vuoden 2019 alkupuoliskon hän pelasi lainalla Alanyasporissa. Viitattu 6.6.2021. Tufan teki A-maajoukkuedebyyttinsä Turkin paidassa 19-vuotiaana toukokuussa 2014. Hän on pelannut 60 A-maaottelua ja tehnyt niissä yhdeksän maalia. EM-kilpailuissa 2016 hän pelasi täydet minuutit Turkin kaikissa kolmessa ottelussa ja teki joukkueensa toisen maalin viimeisessä alkulohko-ottelussa Tšekkiä vastaan. == Lähteet == == Aiheesta muualla == Luokka:Turkkilaiset jalkapalloilijat Luokka:Vuonna 1995 syntyneet Luokka:Elävät henkilöt
Arvid Ojasti

Arvid (Arvi) Edvard Ojasti (synt. Fagerström, 18. kesäkuuta 1903 Impilahti – 6. joulukuuta 1963 Maturín, Venezuela) oli suomalainen valtiollisen poliisin Valpon ylietsivä.Veikko Huuska : He poistuivat maasta syksyllä 1944, Uusi Suomi Puheenvuoro 30.5.2015 Valpon Rovaniemen osastolla ylietsivänä työskennellyt Ojasti komennettiin jatkosodan alettua heinäkuussa 1941 mukaan 12 miehen vahvuiseen suomalaisryhmään joka avusti saksalaista SS- Untersturmführer Wilhelm Laquan Kirkkoniemessä Norjassa johtamaa Einsatzkommando Finnlandia. Suomalaisryhmän miehiä oli syksyllä 1941 Sallan vankileirillä (Stalag 309) ja Elvenesin vankileirillä (Stalag 322) Norjassa. Osa heistä siirtyi saksalaisten mukana myös Neuvostoliiton puolelle Kiimasvaaraan ja Kiestinkiin jossa he valvoivat paikallista väestöä ja etsivät kommunisteja heidän joukostaan. Jatkosodan päätyttyä Ojasti siirtyi lokakuussa 1944 Saksan turvallisuuspoliisin palvelukseen Laquan alaisuuteen oman kertomansa mukaan Valpon johdolta saamansa määräyksen perusteella. Matti Enbuske : Suomen ja Saksan turvallisuuspoliisien yhteistyön salainen historia, Agricolan kirja-arvostelut 8.10.2008 Ojasti siirtyi sodan päätyttyä 1945 Norjasta ensin Ruotsiin ja sieltä edelleen Venezuelaan jonne muutti sodan jälkeen monia muitakin suomalaisia maanpakoon. Hän työskenteli muun muassa kettufarmilla, kalastajana, merimiehenä ja kaupustelijana. Oman kertomansa mukaan Ojasti avusti myös sodan voittajia sotasaaliin rahaksi muuttamisessa. Venezuelassa Ojasti hankki omistukseensa maatilan. Ojasti sai surmansa joulukuussa 1963 tiesululla Maturínin kaupungissa Venezuelassa sotilaspartion ampumana. == Kirjallisuutta == *Silvennoinen, Oula: Salaiset aseveljet : Suomen ja Saksan turvallisuuspoliisiyhteistyö 1933–1944. Otava, 2008. ISBN 978-951-12150-1-1. == Lähteet == Luokka:Suomalaiset poliisit Luokka:Suomen turvallisuuspoliisin henkilökunta Luokka:Vuonna 1903 syntyneet Luokka:Vuonna 1963 kuolleet
Oikeuspsykiatria

Oikeuspsykiatria on lääketieteellinen erikoisala, joka pyrkii arvioimaan, onko yksilön riskikäytös, kuten väkivalta toisia kohtaan, oikeustieteellinen vai lääketieteellinen ongelma . Tätä oikeuspsykiatrista arviota voidaan hyödyntää oikeudenkäytössä, kuten tuomioistuimissa, poliisitoiminnassa ja kriminaalihuollossa . Oikeuspsykiatrit tekevät syytetyille mielentilatutkimuksia, vangittujen vaarallisuusarvioita sekä antavat oikeuspsykiatrista hoitoa . Terveyden ja hyvinvoinnin laitos (THL) koordinoi mielentilatutkimuksiin ja vaarallisuusarvioihin liittyvää toimintaa . THL myös valmistelee ja esittelee oikeuspsykiatristen asioiden lautakunnassa käsiteltäviä asioita . THL:n alaisuudessa toimivat Suomen valtion mielisairaalat, joita ovat Kuopiossa toimiva Niuvanniemen sairaala sekä Vanhan Vaasan sairaala, jotka molemmat ovat erikoistunut hoitamaan oikeuspsykiatrisia ja/tai vaikeahoitoisia ja/tai vaarallisia potilaita . == Katso myös == * Kriminaalipsykologia == Lähteet == *
Iso Paskalampi (Oulu)

Iso Paskalampi on pieni järvi Oulun Vepsällä. Sen pinta-ala on 4,09 hehtaaria ja korkeus meren pinnasta 88,8 metriä. Kaakkois-luoteissuntainen järvi on kolmisen sataa metriä pitkä ja leveimmillään parisataa metriä leveä. Järvelle on tieyhteys Ahvenselälle menevää metsäautotietä, joka on Kivijärven tien sivuhaara. Järvi laskee siitä reilun puolen kilometrin päässä länsilounaassa olevan Pikku Paskalammen läpi Paskaojaa myöten Ison Karvasjärven laskujokeen Karvasojaan ja edelleen Koivujoen kautta Sanginjokeen eli se kuuluu Oulujoen vesistöön. Järven itärannalla on eräkämppä, muuten se on asumaton. == Lähteet == Luokka:Ylikiimingin järvet Luokka:Ala-Oulujoen alue
Ahvenlammit (Oulu)

Ahvenlammit on yhteinen nimi kahdelle pienelle vierekkäiselle, vajaan kolmensadan metrin päässä toisistaan sijaitsevalle järvelle Oulun Vepsällä. Eteläisemmän järven korkeus meren pinnasta on 93,5 metriä ja pohjoisemman 93,2 metriä. Järville on yhteinen tieyhteys Ahvenselälle menevää metsäautotietä, joka on Kivijärven tien sivuhaara ja joka päättyy pohjoisemman järven lähelle. Järvien välillä on ojia ja ne laskevat pohjoisemmasta lähtevää Ahvenojaa myöten Sanginjokeen eli ne kuuluvat Oulujoen vesistöön. Molempien rannalla on eräkämppä. Luokka:Ylikiimingin järvet Luokka:Ala-Oulujoen alue
August Wilhelm Brunou

August Wilhelm Brunou (23. syyskuuta 1863 Helsinki – 10. maaliskuuta 1915 Helsinki) oli suomalainen hovioikeudenneuvos. Brunoun vanhemmat olivat molempien oikeuksien tohtori, senaattori Alexander August Brunou ja Anna Paulina Dammert. Hän pääsi ylioppilaaksi Helsingin yksityislyseosta 1882 ja hän suoritti Helsingin yliopistossa yleisen oikeustutkinnon 1887. Brunou sai varatuomarin arvon 1890. Brunou oli Viipurin hovioikeudessa hovioikeudenneuvoksena vuodesta 1906 lähtien. Hän oli yhdessä muiden Viipurin hovioikeuden jäsenten kanssa vangittuna Krestyn vankilassa Pietarissa 1913–1914. Brunou oli naimisissa vuodesta 1895 Hedvig Sofia Julia (Heddy) Hackmanin kanssa. Heidän poikansa oli korkeimman oikeuden oikeusneuvos Harald Brunou (1896–1982).Kuka kukin on 1954 : Harald Brunou (Projekt Runeberg) == Lähteet == Luokka:Suomalaiset juristit Luokka:Vuonna 1863 syntyneet Luokka:Vuonna 1915 kuolleet
Welcome to the Jungle (elokuva)

Welcome to the Jungle on vuonna 2013 ensi-iltansa saanut yhdysvaltalainen komediaelokuva. Elokuvan ohjasi Rob Meltzer ja käsikirjoitti Jeff Kauffmann. Pääosassa esiintyivät Adam Brody, Jean-Claude Van Damme, Rob Huebel, Kristen Schaal, Megan Boone ja Dennis Haysbert. ==Juoni== Toimistotyöntekijöille järjestetään matka autiolle saarelle, jossa entinen merijalkaväen sotilas Storm Rothchild pitää erilaisia selviytymistehtäviä työntekijöille. Loma menee kuitenkin pieleen, kun koneen lentäjä löytyy kuolleena ja kaikki alkavat panikoida. Chris ja hänen työkaverinsa yrittävät selviytyä luonnon vaaroista ja keskinäisistä ongelmista. == Rooleissa == ==Palkinnot== Elokuva voitti Newport Beach elokuvajuhlissa parhaan näyttelijäkaartin palkinnon.New Red Band Welcome To The Jungle Trailer empireonline.com 24.1.2014 Viitattu 12.6.2016 ==Lähteet== Luokka:Vuoden 2013 yhdysvaltalaiset elokuvat Luokka:Yhdysvaltalaiset komediaelokuvat
Birkir Bjarnason

Birkir Bjarnason (s. 27. toukokuuta 1988 Akureyri) on islantilainen jalkapalloilija, joka edustaa seuratasolla italialaista Bresciaa. Hän pelaa myös Islannin maajoukkueessa. Bjarnasonin pelipaikka on keskikenttä. Birkir aloitti ammattilaisuransa norjalaisessa Vikingissä vuonna 2006. Hän siirtyi lainalle Bodø/Glimtiin vuonna 2008. Bodø/Glimtissä Birkir teki viisi maalia 22 ottelussa. Vikingissä hän pelasi yhteensä 102 ottelua tehden niissä 16 maalia. Hän siirtyi vuonna 2012 belgialaiseen Standard Liègeen. Hän teki belgialaisseuran kanssa viiden vuoden sopimuksen. Lopulta hän pelasi vain yhden kauden Belgiassa pelaten yhteensä kuusitoista ottelua. Birkir siirtyi heinäkuussa 2012 italialaiseen Pescara lainalle, ja Pescara osti kesäkuussa 2013 Birkirin. Syyskuussa 2013 Sampdoria solmi sopimuksen Birkirin kanssa. Sopimus oli yhteissopimus Pescaran kanssa. Kesäkuussa 2014 Pescara osti Birkirin takaisin itselleen. Heinäkuussa 2015 sveitsiläinen FC Basel solmi kolmen vuoden sopimuksen Birkirin kanssa . Tammikuussa 2017 Birkir siirtyi Englannin toiseksi ylimmällä sarjatasolla pelaavan Aston Villan riveihin. Birkir on pelannut useissa Islannin nuorisomaajoukkueissa. Aikuisten maajoukkueessa Birkir debytoi ystävyysottelussa Andorraa vastaan toukokuussa 2010. Hänet valittiin Islannin joukkueeseen EM-kilpailuihin 2016. Birkir on pelannut maajoukkueessa 84 ottelua ja tehnyt niissä 13 maalia. == Lähteet == == Aiheesta muualla == Luokka:Islantilaiset jalkapalloilijat Luokka:Vuonna 1988 syntyneet Luokka:Elävät henkilöt
Jack Donovan

Jack Donovan (s. 23. lokakuuta 1974) on yhdysvaltalainen kirjailija, joka tunnetaan erityisesti maskuliinisuutta käsittelevistä teoksistaan. Lisäksi hän on kritisoinut feminismiä ja homokulttuuria. Jack Donovan on avoimesti homoseksuaali. == Teoksia == * Androphilia (2007) * Blood Brotherhood and Other Rites of Male Alliance (2009) * The Way of Men (2012) * A Sky Without Eagles (2014) * Becoming a Barbarian (2016) *A More Complete Beast (2018) == Lähteet == == Aiheesta muualla == * Jack Donovanin kotisivut Luokka:Yhdysvaltalaiset kirjailijat Luokka:Feminismin kritiikki Luokka:Vuonna 1974 syntyneet Luokka:Elävät henkilöt
Marja Aaltonen

Marja Aaltonen (s. 13. toukokuuta 1964) on suomalainen entinen jalkapalloilija, joka pelasi urallaan 17 A-maaottelua vuosina 1989–1992. Vuonna 1990 Aaltonen valittiin Suomen vuoden naispelaajaksi. Aaltonen edusti urallaan muun muassa helsinkiläistä Kaunis Nainen Futista, ruotsalaisia Hammarbytä, Djurgårdenia ja Dalhemia sekä norjalaista Askeria. == Lähteet == Luokka:Suomalaiset jalkapallomaalivahdit Luokka:Vuonna 1964 syntyneet Luokka:Elävät henkilöt
Kaisa Mustonen

Kaisa Mustonen on suomalainen entinen jalkapalloilija, joka pelasi 17 A-maaottelua vuosina 1997–1998. Vuonna 1997 Mustonen valittiin Suomen vuoden naispelaajaksi. == Lähteet == Luokka:Suomalaiset jalkapalloilijat Luokka:Syntymävuosi puuttuu Luokka:Elävät henkilöt
Péter Palotás

Péter Palotás (synt. Poteleczky, 27. kesäkuuta 1929 Budapest – 17. toukokuuta 1967 Budapest) oli unkarilainen jalkapalloilija ja olympiavoittaja. Palotás saavutti Unkarin miesten maajoukkueessa olympiakultaa Helsingissä 1952Olympics at Sports-Reference.com ja MM-hopeaa Sveitsissä 1954. == Lähteet == * Péter Palotás Bio, Stats and Results Olympics at Sports-Reference.com === Viitteet === Luokka:Unkarilaiset jalkapalloilijat Luokka:Unkarilaiset olympiavoittajat Luokka:Vuonna 1929 syntyneet Luokka:Vuonna 1967 kuolleet
Anna-Maria Lehtonen

Anna-Maria Lehtonen (s. 9. maaliskuuta 1963) on suomalainen entinen jalkapalloilija, joka pelasi 17 A-maaottelua vuosina 1981–1988. Vuonna 1982 Lehtonen valittiin Suomen vuoden naispelaajaksi. == Lähteet == Luokka:Suomalaiset jalkapalloilijat Luokka:Vuonna 1963 syntyneet Luokka:Elävät henkilöt
Mihály Lantos

Mihály Lantos (tunnettu myös sukunimellä Liendermayer, 29. syyskuuta 1928 Budapest – 31. joulukuuta 1989 Budapest) oli unkarilainen jalkapalloilija ja olympiavoittaja. Lantos saavutti Unkarin miesten maajoukkueessa olympiakultaa Helsingissä 1952Olympics at Sports-Reference.com ja MM-hopeaa Sveitsissä 1954. == Lähteet == * Mihály Lantos Bio, Stats and Results Olympics at Sports- Reference.com === Viitteet === == Aiheesta muualla == Luokka:Unkarilaiset jalkapalloilijat Luokka:Unkarilaiset olympiavoittajat Luokka:Vuonna 1928 syntyneet Luokka:Vuonna 1989 kuolleet
József Zakariás

József Zakariás (5. maaliskuuta 1924 Budapest – 22. marraskuuta 1971 Budapest) oli unkarilainen jalkapalloilija ja olympiavoittaja. Zakariás saavutti Unkarin miesten maajoukkueessa olympiakultaa Helsingissä 1952Olympics at Sports- Reference.com ja MM-hopeaa Sveitsissä 1954. == Lähteet == * József Zakariás Bio, Stats and Results Olympics at Sports-Reference.com === Viitteet === == Aiheesta muualla == Luokka:Unkarilaiset jalkapalloilijat Luokka:Unkarilaiset olympiavoittajat Luokka:Vuonna 1924 syntyneet Luokka:Vuonna 1971 kuolleet
Lajos Csordás

Lajos Csordás (26. lokakuuta 1932 Budafok, Budapest – 5. huhtikuuta 1968 Budapest) oli unkarilainen jalkapalloilija ja olympiavoittaja. Csordás saavutti Unkarin miesten maajoukkueessa olympiakultaa Helsingissä 1952Olympics at Sports-Reference.com ja MM-hopeaa Sveitsissä 1954. == Lähteet == * Lajos Csordás Bio, Stats and Results Olympics at Sports-Reference.com === Viitteet === Luokka:Unkarilaiset jalkapalloilijat Luokka:Unkarilaiset olympiavoittajat Luokka:Vuonna 1932 syntyneet Luokka:Vuonna 1968 kuolleet
Anttilan koulu (Järvenpää)

Anttilan koulu on Järvenpään Peltolassa toimiva noin 420 oppilaan suomenkielinen alakoulu (luokka-asteet 1–6). Erillisrakennuksessa, hallinnollisesti Pehtoorin päiväkotiin kuuluvassa pihakoulussa annetaan koulunkäyntiin valmistavaa esiopetusta. ==Lähteet== Luokka:Järvenpään peruskoulut
Vista

Vista voi tarkoittaa seuraavia: * Windows Vista, Microsoftin käyttöjärjestelmä * Vistan kihlakunta, Jönköpingin läänissä Ruotsissa sijainnut kihlakunta * Vista, kaupunki San Diegon piirikunnassa Kaliforniassa Yhdysvalloissa * VISTA- teleskooppi, teleskooppi Chilessä * Vista, Paimion keskustaajama ja kylä Paimiossa Vista esiintyy lisäksi osana monessa paikannimessä.
Harjulan koulu (Järvenpää)

Harjulan koulu on Järvenpään Loutin kaupunginosassa toimiva noin 230 oppilaan suomenkielinen alakoulu (luokka-asteet 1–6). 1930-luvulla perustettu koulu toimii vuonna 2022 valmistuneissa uusissa tiloissa, jotka koostuvat peruskorjatusta vanhasta osasta sekä uudisrakennuksesta. Harjulan kampukseksi nimetyissä tiloissa toimii myös päiväkoti. Koulu kertoo verkkosivuillaan hyödyntävänsä opetuksessaan modernia pedagogiikkaa, kuten yhteisopettajuutta ja ulkona oppimista. ==Lähteet== Luokka:Järvenpään peruskoulut
Kyrölän koulu

Kyrölän koulu on Järvenpään Kyrölän kaupunginosassa toimiva noin 200 oppilaan suomenkielinen alakoulu (luokka-asteet 1–6). ==Lähteet== Luokka:Järvenpään peruskoulut
Saunakallion koulu

Saunakallion koulu on Järvenpään Jampassa toimiva yli 250 oppilaan suomenkielinen alakoulu (luokka-asteet 1–6 ja esikoululaiset). ==Lähteet== Luokka:Järvenpään peruskoulut
Juholan koulu

Juholan koulu oli Järvenpäässä sijainnut erityiskoulu, joka siirrettiin Järvenpään yhteiskoulun yksiköksi. Juholan koulu lakkautettiin vuonna 2019 itsenäisenä kouluna nuorisovaltuuston aloitteesta ja siirrettiin osaksi Järvenpään Yhteiskoulua. Järvenpään yhteiskoulun rehtorina toimii Pia Pohjanpalo. == Lähteet == Luokka:Järvenpään peruskoulut Luokka:Keskus (Järvenpää)
Hulikakku

Hulikakku on perinteinen oululainen ruisreikäleipä, jota valmistettiin 1900-luvun alkupuolelta 1990-luvulle asti. Hulikakun nimi on johdettu ruotsinkielisestä ”hålkaka”-sanasta ("reikäkakku"). Hulikakku oli ensimmäinen koneellisesti valmistettu leipä. Pyöreä reikäleipä oli noin 1,5 cm paksu, ja se oli jaettavissa kuuteen osaan. Taikina oli tehty pääasiassa ruisjauhoista, mutta siihen oli lisätty noin 10 % vehnäjauhoja. Tuotteen kehitti alun perin Osulan leipomo, joka perustettiin 1903. Leipomo yhdistyi Arinan leipomon kanssa 1985 Oulun Pakariksi, jossa yhä valmistettiin hulikakkuja. Hulikakkujen valmistus lopetettiin, kun Oulun Pakarin osti Vaasan Oy vuonna 1991. ==Lähteet== Luokka:Oulun kulttuuri Luokka:Suomalaiset leivät
Koivusaaren koulu

Koivusaaren koulu on Järvenpään Jampassa toimiva noin 400 oppilaan suomenkielinen yläkoulu (luokka-asteet 7–9). Koulun lähellä, aivan sen länsipuolella on Jampan urheilupuisto kuntoratoineen. Sen lounaispuolella toimii Saunakallion koulu. ==Lähteet== Luokka:Järvenpään peruskoulut
Ali-Keravan koulu

Ali-Keravan koulu on Keravan Alikeravan kaupunginosassa toimiva, vuonna 1889 perustettu suomenkielinen peruskoulun alkuopetusta antava kyläkoulu (luokka- asteet 1–2). Se on toiminut alkuopetuskouluna jo yli 30 vuotta. Se on Keravan vanhin yhä toiminnassa oleva koulu. ==Lähteet== Luokka:Keravan peruskoulut Luokka:Alikerava
Valomerkki

Valomerkki tai pilkku tarkoittaa ravintolassa tai muussa anniskelupaikassa sitä, että alkoholijuomien tarjoilu loppuu. Valomerkki ilmaistaan esimerkiksi valoja räpsäyttämällä, tunnelmavalaistuksen vaihtamisella tavallisiin valoihin, soittamalla kelloa tai ilmoittaen verbaalisesti. Jos anniskelupaikka suljetaan kello 24:n jälkeen, Suomessa anniskelu pitää lopettaa viimeistään puoli tuntia ennen anniskelupaikan sulkemisaikaa. Suomessa anniskelupaikoissa saa tarjoilla kello 1.30 asti, mutta aluehallintovirastolle tehtävällä ilmoituksella on mahdollista jatkaa tarjoilua enintään neljään asti. == Lähteet == == Aiheesta muualla == * Alkoholiasiat ravintolassa Sosiaali- ja terveydenhuollon tuotevalvontakeskus (nyk. Valvira). 2006. Luokka:Juomakulttuuri Luokka:Ravintolatalous
Porvoon jäähalli

Porvoon jäähalli on Porvoossa Uudellamaalla sijaitseva jäähalli. Se on jääkiekon Suomi-sarjassa pelaavan Porvoo Huntersin sekä Porvoon Taitoluistelijoiden kotihalli. Jäähallin yleisökapasiteetti on 1 500 katsojaa. Porvoon jäähalli avattiin vuonna 1987.Porvoon jäähalli details - Eurohockey.com Viitattu 13.6.2016. Halli sijaitsi ennen vuoden 1997 kuntaliitosta Porvoon maalaiskunnan puolella. == Lähteet == Luokka:Porvoon urheilupaikat Luokka:Suomen jäähallit
Alpine A110

Alpine A110 (tunnetaan myös nimillä Renault Alpine, Alpine-Renault ja Berlinette) oli ranskalaisen Alpinen vuodesta 1961 vuoteen 1977 valmistama takamoottorinen urheiluauto. Sen edeltäjämalli oli Alpine A108. Autossa käytettiin kaikkien Alpine-autojen tavoin Renault’n moottoreita ja muuta tekniikkaa. == Historia == Kun edeltävä malli A108 käytti Renault Dauphinen osia, A110 perustui puolestaan Renault 8 -malliin. Koriversioina esiteltiin aluksi umpikorinen ”Berlinetta” ja sitten avomalli. Kori on tehty lujitemuovista teräskehikon päälle. Moottorivaihtoehtoina oli aluksi Renault 8 -mallissa käytetty 1,1 litran moottori ja 95 hevosvoimaa (SAE) tuottanut R8 Gordini -moottori. Myöhemmin autoon sai Renault 16 -malliin pohjautuvan moottorin, joka tarjosi 125 hevosvoimaa (DIN). ===Menestys ralleissa=== A110 saavutti mainetta 1960- ja 1970-lukujen vaihteessa voitokkaana ralliautona, joka saavutti muun muassa kolmoisvoiton Ranskan Alppirallissa 1969. Kolmannelle tilalle autolla ajoivat suomalaiset Jorma Lusenius ja Seppo Halme. Vuonna 1971 auto voitti Monte Carlo -rallin kuljettajana ruotsalainen Ove Andersson. 1970-luvun alkuvuosina Renault osti Alpine-tehtaan kokonaan itselleen ja 1973 perustettiin rallin maailmanmestaruussarja WRC , jolloin Renault alkoi kilpailla siinä A110-mallilla. Tehdastallin vakiokuljettajia olivat Bernard Darniche, Jean-Pierre Nicolas ja Jean-Luc Thérier, ja heidän lisäkseen käytettiin ”vierailevia tähtiä” kuten Jean-Claude Andruet, joka voitti 1973 Monte Carlo -rallin. Ralleissa käytettiin tuolloin 1,8 litran moottoria. Vuonna 1974 varta vasten ralliautoksi suunniteltu Lancia Stratos aloitti voittokulkunsa WRC-rallimaailmassa, ja takamoottorisen A110:n aika alkoi olla ohi huolimatta yrityksistä parantaa sen ominaisuuksia. ===Muita versioita=== Alpine A110 -mallia rakensi Alpinen Dieppen tehtaan lisäksi Meksikossa Diesel Nacional (DINA) -yhtiö nimellä Dinalpin sekä Bulgariassa SPC Metalhimin ja ETO Bulenin muodostama osuuskunta nimellä Bulgaralpine. Bulgaralpinea valmistettiin noin 100 kappaletta ja ne kaikki jäivät Bulgarian sisämarkkinoille. ==WRC-voitot== # Vuosi Osakilpailu Kuljettaja Kartanlukija 1 1973 42. Monte Carlo -ralli Jean-Claude Andruet Michèle 'Biche' Petit 2 1973 7. Portugalin ralli Jean-Luc Thérier Jacques Jaubert 3 1973 16. Marokon ralli Bernard Darniche Alain Mahé 4 1973 21. Akropolis-ralli Jean-Luc Thérier Christian Delferrier 5 1973 15. Sanremon ralli Jean-Luc Thérier Jacques Jaubert 6 1973 17. Korsikan ralli Jean-Pierre Nicolas Michel Vial ==Lähteet== == Aiheesta muualla == *Alpine A110 Suomen Renault-kerhon sivustolla A110 Luokka:Ralliautot Luokka:1960-luvun autot Luokka:1970-luvun autot
Armando Sadiku

Armando Sadiku (s. 27. toukokuuta 1991 Elbasan, Albania) on albanialainen jalkapalloilija. Pelipaikaltaan hän on hyökkääjä. Sadiku edustaa Sveitsin Superliigassa pelaavaa Vaduzia, jossa hän on lainassa samassa sarjassa pelaavasta Zürichistä. == Lähteet == Luokka:Albanialaiset jalkapalloilijat Luokka:Vuonna 1991 syntyneet Luokka:Elävät henkilöt
John Calipari

John Vincent Calipari (s. 10. helmikuuta 1959 Moon Township, Pennsylvania) on yhdysvaltalainen koripallovalmentaja. Hän on vuodesta 2009 lähtien toiminut Kentuckyn yliopiston koripallojoukkueen päävalmentajana. Calipari valittiin Basketball Hall of Fameen vuonna 2015. Caliparin ensimmäinen päävalmentajan pesti oli Massachusettsin yliopistossa, jossa hän toimi vuosina 1988–1996. Viimeisenä vuotenaan hänet nimitettiin useilla tahoilla vuoden yliopistokoripallovalmentajaksi. Vuosina 1996–1999 Calipari toimi NBA-liigan New Jersey Netsin päävalmentajana. Vuosina 2000–2009 Calipari oli menestyksekkäästi Memphisin yliopiston päävalmentaja. Hän siirtyi keväällä 2009 perinteikkään Kentuckyn yliopiston päävalmentajaksi, kahdeksanvuotisella ja lähes 35 miljoonan dollarin arvoisella sopimuksella. Vuosina 2011–2012 Calipari valmensi Kentuckyn lisäksi myös Dominikaanisen tasavallan maajoukkuetta. == Lähteet == Luokka:Yhdysvaltalaiset koripallovalmentajat Luokka:Vuonna 1959 syntyneet Luokka:Elävät henkilöt
Hitchball 4000

Hitchball 4000 on Pohjoismaiden suurin liftauskilpailu. Kilpailijat liftaavat pareittain viikonlopun aikana Helsingistä pois ja takaisin. Lisäksi jokaisella joukkueella on mukanaan gps-lähetin, jonka avulla liftaajien sijaintia voi seurata reaaliajassa Hitchball 4000:n verkkosivuilla. Kilpailun pääsarjan voittaa ja Hitchball 4000 -kiertopokaalin saa seuraavaksi vuodeksi pari, joka liftaa viikonlopun aikana pisimmälle ja ehtii ajoissa takaisin. Spirit of Hitchball -palkinnolla puolestaan huomioidaan tiimi, joka edisti parhaiten liftauskulttuuria asenteellaan ja viestinnällään sosiaalisessa mediassa. Hitchball 4000 järjestetään joka vuosi kesäkuun ensimmäisenä viikonloppuna. Kilpailun järjestäjänä toimii HitchPro ry, liftauskulttuurin levittämistä varten perustettu yhdistys. Kilpailun tavoitteena on todistaa liftauksen helppous ja turvallisuus ja laajemmin osoittaa, että pohjoismaalaiset yhteiskunnat ovat turvallisia ja että tuntemattomiin ihmisiin voi luottaa. Ensimmäisen kerran Hitchball 4000 järjestettiin vuonna 2013. Kilpailun suosio on kasvanut vuosi vuodelta, ja vuonna 2016 osallistujia oli yli 100 henkilöä. Vuosien varrella osallistujat ovat saavuttaneet muun muassa Strykówin, Varsovan, Tukholman, Inarin ja Muonion. == Lähteet == Luokka:Suomen tapahtumat Luokka:Matkailu Suomessa
Kyle Larson

Kyle Miyata Larson (s. 31. heinäkuuta 1992 Elk Grove, Kalifornia) on yhdysvaltalainen autourheilija. Hän ajaa kaudella 2016 Pohjois-Amerikan suurimmassa moottoriurheilusarjassa NASCAR:issa Chip Ganassi Racing -tallin autolla numero 42. Larson oli voittamassa vuonna 2015 Daytonan 24 tunnin ajoa yhdessä Scott Dixonin, Tony Kanaanin ja Jamie McMurrayn kanssa. Larsonin äidin puolen sukujuuret ovat Japanista. Luokka:Yhdysvaltalaiset autourheilijat Luokka:NASCAR-kuljettajat Luokka:Vuonna 1992 syntyneet Luokka:Elävät henkilöt
Valpas (lehti)

Valpas oli Kuopiossa vuosina 1974–2001 ilmestynyt sosiaalidemokraattinen viikkolehti. Savon Kansan lakattua vuonna 1958 Pohjois-Savon sosiaalidemokraattien äänenkannattajana toimi Suomen Sosialidemokraatti, jossa julkaistiin alueellista vaihtosivua 1970-luvun alkuun saakka. Parlamentaarinen lehdistötuki mahdollisti tuolloin oman maakuntalehden perustamisen. Marraskuusta 1974 lähtien ilmestyneen Valppaan kustantajana toimi Lehtityö Oy, jonka pääomistajat olivat Suomen Sosialidemokraattinen Puolue, sen lehdistön yhteistyöelin T-lehdistö Oy ja Suomen Sosialidemokraatin Kustannusosakeyhtiö Kansanvalta. Yhtiön johtokunnan puheenjohtajana toimi kansanedustaja Lasse Lehtinen.Piironen, s. 420. Tabloid-kokoisena ilmestynyt Valpas oli ensimmäinen 1970-luvulla perustetuista sosiaalidemokraattisista viikkolehdistäHämäläinen, s. 193.. Se painettiin aluksi Iisalmessa ja vuodesta 1978 lähtien Joensuussa. Päätoimittajana ja toimitusjohtajana työskentelivät ensin Asko Seppänen, vuodesta 1977 Seppo Haapanen ja vuodesta 1979 Martti Ruokolainen.Piironen, s. 420–421. Tehtävät eriytettiin vuonna 1985, jolloin päätoimittajaksi tuli Rauno Iivonen. Ruokolaisen lähdettyä vuonna 1988 vetovastuu siirtyi Juhani Arolle. Hänen jälkeensä päätoimittajana työskentelivät Pirkko Jyväkorpi ja Anja Salminen ja toimitusjohtajina Jouko Koistinen ja Aulis Kupiainen. 1990-luvulla päätoimittaja-toimitusjohtajana oli Antti Sokka, jota vuonna 1999 seurasi Matti Vimpari.Hämäläinen, s. 196–198. SDP:n piirilehdeksi perustettu Valpas keskittyi sisällössään politiikkaan ja ammattiyhdistysliikkeen toimintaan sekä maakunnan ja kuntien tapahtumiinPiironen, s. 423.Hämäläinen, s. 195, 197.. Sen taloudellisen perustan muodostivat lehdistötuki sekä ammattiliittojen lehtisetelit. Lehden omista tuloista suurin osa tuli kuntien, E-liikkeen, ammattiyhdistysten ja puolueosastojen ilmoituksista. Talous saatiin kuntoon 1970-luvun loppuun mennessä, jolloin levikki nousi reilusta kolmesta tuhannesta yli 6 600 tilaajaan.Piironen, s. 421–423.Hämäläinen, s. 195. 1980-luvulla lehtiyhtiö lähti mukaan Kuopion kaapelitelevisioon ja paikallisradioon ja vuonna 1985 se yritti julkaista tappiolliseksi osoittautunutta ilmaisjakelulehteä. 1980-luvun lopulla yhtiö ajautui talousvaikeuksiin ja lehden toimitusresurssit heikkenivät. Vuonna 1992 sen levikki oli enää vajaat 4 700 kappaletta ja vuonna 1997 noin 3 700\. Tappiokierteen syvetessä Valpas pyrki tavoittelemaan SKDL:n jo aikaisemmin lakanneen Kansan Sanan lukijakuntaa, mutta joutui lopettamaan ilmestymisensä toukokuussa 2001.Hämäläinen, s. 195–198. ==Lähteet== * * ===Viitteet=== Luokka:Kuopion media Luokka:SDP:n lehdet
Petri Rouvinen

Petri Rouvinen (s. 31. tammikuuta 1968 Lappeenranta) on suomalainen taloustieteilijä. Hän työskentelee ETLAn tytäryhtiön Etlatieto Oy:n toimitusjohtajana. Aiemmin Rouvinen on työskennellyt muun muassa tutkijana ja tutkimusjohtajana ETLAssa ja Etlatiedossa. Rouvinen on tutkimuksissaan ja selvityksissään erikoistunut innovaatiotoimintaan ja teknologiaan, kilpailukykyyn sekä globalisaatioon ja yrittäjyyteen liittyviin aiheisiin. Rouvinen on koulutukseltaan taloustieteen tohtori. Hän väitteli tohtoriksi Vanderbiltin yliopistosta vuonna 2000 otsikolla ”Essays in Technology, R&D; and Innovative Activity”.Rouvisen CV ETLA:n verkkosivulla. Viitattu 13.6.2016https://www.etla.fi/henkilosto/rouvinen-petri/ Viitattu 13.6.2016 == Lähteet == == Aiheesta muualla == *Rouvisen julkaisut IDEASissa Luokka:Suomalaiset taloustieteilijät Luokka:Vuonna 1968 syntyneet Luokka:Elävät henkilöt
David Vaughan

David Owen Vaughan (s. 18. helmikuuta 1983 Abergele, Wales) on walesilainen jalkapalloilija. Pelipaikaltaan hän on puolustava keskikenttäpelaaja. Vaughan edustaa Englannin kakkosliigassa pelaavaa Notts Countya, jonne hän siirtyi Englannin mestaruussarjan Nottingham Forestista kesällä 2018. Vaughan on pelannut Walesin maajoukkueessa 42 ottelua ja tehnyt niissä yhden maalin. == Lähteet == Luokka:Walesilaiset jalkapalloilijat Luokka:Vuonna 1983 syntyneet Luokka:Elävät henkilöt
Barry Brust

Barry Brust (s. 8. elokuuta 1983 Manitoba, Kanada) on kanadalainen jääkiekkomaalivahti. Hän pelaa tällä hetkellä Sveitsin NLA-liigan Fribourg- Gottéronissa. Brust on pelannut useamman kauden Pohjois-Amerikan alasarjoissa, ja 11 ottelua NHL:ssä. ==Pelaajaura== Brust pelasi junioriouransa WHL-liigan Spokane Chiefsissä. Hänet palkittiin sarjan parhaana maalivahtina kaudella 2001–2002. Minnesota Wild varasi Brustin kauden jälkeen vuorolla 74 NHL:n varaustilaisuudessa. Brust pelasi vielä kaksi kautta WHL:ssä, joiden aikana hän vaihtoi seuraa Calgary Hitmeniin. Brust ei tehnyt pelaajasopimusta Minnesotan kanssa, joten hänestä tuli vapaa pelaaja ja Los Angeles Kings solmi hänen kanssaan sopimuksen. Brust liittyi Los Angelesin organisaatioon kaudeksi 2004–2005. Ensimmäisen kauden hän vietti ECHL-liigassa, nousten seuraavaksi vuodeksi AHL-liigan farmijoukkueeseen. Kauden jakoi Los Angelesissa ja farmijoukkueessa Manchester Monarchsissa. Tulokaskaudellaan Brust pelasi 11 ottelua Los Angelesissa. Kaudeksi 2007–2008 Brust teki sopimuksen AHL-liigan Houston Aerosin kanssa, ja hän voitti kauden aikana sarjan vähiten päästäneen maalivahdin palkinnon Harry "Hap" Holmes Memorial Awardin. Hyvää AHL-kautta seurasi kaksivuotinen sopimus Minnesota Wildin kanssa. Brust ei kuitenkaan koskaan saanut peliaikaa Minnesotassa, ja hän teki sopimuksen kaudeksi 2010–2011 AHL-liigan Binghamton Senatorsin kanssa. Kauden 2011–2012 Brust pelasi Saksassa, palaten seuraavaksi kaudeksi AHL-liigan Abbotsford Heatiin. Brust siirtyi KHL-liigaan kaudella 2013–2014. Hän pelasi kaksi kautta KHL Medveščak Zagrebissa ja yhden kauden Jugra Hanty-Mansijskissa. ==Lähteet== ==Aiheesta muualla== *Tilastot Luokka:Kanadalaiset jääkiekkomaalivahdit Luokka:Vuonna 1983 syntyneet Luokka:Elävät henkilöt
Jazz Richards

Ashley Darel Jazz Richards (s. 12. huhtikuuta 1991 Swansea, Wales) on walesilainen jalkapalloilija. Pelipaikaltaan hän on oikea laitapuolustaja. Richards edustaa Englannin mestaruussarjassa pelaavaa Fulhamia. == Lähteet == Luokka:Walesilaiset jalkapalloilijat Luokka:Vuonna 1991 syntyneet Luokka:Elävät henkilöt
Anttilan koulu (Hyvinkää)

Anttilan koulu on Hyvinkään Vehkojan kaupunginosassa toimiva, hallinnollisesti 530 oppilaan Vehkojan kouluun kuuluva suomenkielinen alkuopetuksen alakoulu (luokka-asteet 1–2). Koulu sijaitsee Anttilan päiväkodin kanssa samassa rakennuksessa. ==Lähteet== Luokka:Hyvinkään peruskoulut
Hakalantalon koulu

Hakalantalon koulu on Hyvinkään Hakalan kaupunginosassa toimiva noin 360 oppilaan suomenkielinen peruskoulu (luokka-asteet esiopetus-9). . Koulu toimi aiemmin nimellä Hakalan koulu ja erityiskoulu nimellä Hakalanpolun koulu. Aamutuulen opetusyksikkö, joka on alkuopetusta (luokka-asteet 1–2) antava, Metsäkaltevan kaupunginosassa sijaitseva yksikkö, on hallinnollisesti osa Hakalantalon koulua. Hakalantalon koulu vastaa myös kehitysvammaisten ja autististen lasten ja nuorten opetuksesta ja kasvatuksesta 11-vuotisen oppivelvollisuuden aikana. ==Lähteet== Luokka:Hyvinkään peruskoulut
Aamutuulen opetusyksikkö

Aamutuulen opetusyksikkö on Hyvinkään Metsäkaltevan kaupunginosassa toimiva noin 30 oppilaan suomenkielinen alakoulun ensiopetuksen yksikkö (luokka-asteet 1–2). Se on hallinnollisesti osa Hakalantalon koulua. Opetusyksikkö sijaitsee samassa rakennuksessa Aamutuulen päiväkodin kanssa. ==Lähteet== Luokka:Hyvinkään peruskoulut
Vaarallisuusarvio

Vaarallisuusarvio on Suomessa oikeuspsykiatrien tekemä arvio rikollisen vaarallisuudesta. Se tehdään tuomioistuimen pyynnöstä. Jos rikollinen todetaan erittäin vaaralliseksi, hänen on suoritettava koko vankeusaikansa vankilassa. Tuomioistuin voi pyytää vaarallisuusarviota samalla kun se määrää syytetyn mielentilan tutkittavaksi. Tällöin arvioidaan, onko syytettyä pidettävä erittäin vaarallisena muiden hengelle, terveydelle tai vapaudelle. Lausunnon pohjalta tuomioistuin voi päättää, että tuomitun on suoritettava koko rangaistusaikansa vankilassa ilman pääsyä ehdonalaiseen vapauteen. Toinen vaarallisuusarvio tehdään, jos erittäin vaaralliseksi todettu vanki anoo ehdonalaiseen pääsyä ja on istunut rangaistuksestaan viisi kuudesosaa. Tällöin Helsingin hovioikeus pyytää vaarallisuuden arvioimista. Ehdonalainen vapauttaminen voidaan tehdä vasta sitten, kun vankilassaoloaikaa on kertynyt kolme vuotta eikä henkilöä enää pidetä erittäin vaarallisena muiden hengelle, terveydelle tai vapaudelle. == Lähteet == Luokka:Psykiatria Luokka:Oikeustiede Luokka:Oikeuspsykiatria Luokka:Kriminologia
Metasploit

Metasploit-projekti on tietoturvaprojekti, joka tarjoaa tietoa tietoturva- aukoista ja kehittää penetraatiotestausta. Se on kuitenkin parhaiten tunnettu avoimen lähdekoodin Metasploit Frameworkista, ohjelmistokehyksestä joka on tarkoitettu hyökkäyskoodin kehittämiseen ja suorittamiseen.http://sectools.org/tag/sploits/ Muita sen tärkeitä projekteja ovat Opcode Database, shellcode-arkisto ja siihen liittyvät tutkimukset.https://blgtechn.blogspot.fi/2012/08/metasploit.html ==Lähteet== Luokka:Tietoturvaohjelmat
Väisälä-komparaattori

Väisälän interferenssikomparaattori on etäisyyden mittauksen kalibroinnin menetelmä, jonka kehitti professori, akateemikko Yrjö Väisälä. Väisälä- komparaattorilla määritetään pituusmittauksen kalibrointiratoja eli perusviivoja. Suomessa Väisälä-komparaattorilla ylläpidetään Nummelan normaaliperusviivaa eli mittanormaalia Vihdin Nummelassa, joka on tarkkuutensa vuoksi tunnettu myös kansainvälisellä mittapuulla. Väisälä-komparaattorin toiminta perustuu kvartsimetrin moninkertoihin. Kvartsimetrit ovat kvartsilasista valmistettuja metrin mallikappaleita, joiden pituus on absoluuttisesti kalibroitu ja jäljitettävissä SI-järjestelmän mukaiseen metrin määritelmään. Käytännössä Väisälä-komparaattori rakentuu peileistä, valonlähteestä, linsseistä ja kamerasta. Peilejä on kolme, joista kaksi ensimmäistä asetaan tarkasti kvartsimetrin mukaiselle etäisyydelle toisistaan. Lisäksi asetaan kolmas peili, jonka etäisyys ensimmäiseen peiliin on moninkerta kahden aikaisemman peilin välisestä etäisyydestä. Väisälä- komparaattoriin johdetaan valkoista valoa, joka kimpoilee peiliparien välillä saman matkan kummankin peiliparin (I–II ja I–III) välillä. Tämä saadaan aikaan säätämällä peilit oikeaan kulmaan toisiinsa nähden. Lopuksi valkoinen valo heijastetaan linssin läpi kameran kennolle, johon muodostuu interferenssikuviot, jos valon aallonpituus on samassa vaiheessa. Intererenssikuvio syntyy vain, jos valonsäteiden kulkemat matkat poikkeavat toisistaan alle 1,3 μm. Nummelan perusviiva määritettiin vuonna 2007 tällä menetelmällä, jolloin sen kokonaispituudeksi saatiin 864 122,86 mm ±0,07 mm. Suomessa Geodeettinen laitos (nykyinen Maanmittauslaitoksen Paikkatietokeskus) on kansallinen ja kansainvälinen asiantuntijalaitos geodeettisissa perusviivoissa ja vastaa Nummelan perusviivasta. == Lähteet == == Aiheesta muualla == *MIKES and Finnish Geodetic Institute perform the most accurate geodetic baseline measurements in the world (mikes.fi) (arkistoitu) Luokka:Geodesia Luokka:Mittaaminen
Aigiáli

Aigiáli (; myös Egiáli, Aegiáli) on Kreikan kylä, joka sijaitsee Amorgóksen saarella. Se kuuluu hallinnollisesti Amorgóksen kuntaan, Náxoksen alueyksikköön ja Etelä-Egean saarten alueeseen. Kylän väkiluku on 261 (vuonna 2011). Aigiáli sijaitsee Amorgóksen koillisosassa noin 20 kilometriä saaren pääkylästä Amorgóksen kylästä eli Chórasta koilliseen. Varsinainen kylä sijaitsee ylempänä sisämaassa noin kaksi kilometriä saaren länsirannikosta. Kylän ranta-asutus Órmos Aigiális (Όρμος Αιγιάλης, väkiluku 147) sijaitsee saaren länsirannikolla luonnonsatamalahdessa. Se on saaren toinen pääsatama Katápolan ohella. Aigiáli on perinyt nimensä antiikin ajan Aigialen kaupungista, joka sijaitsi läheisen Tholárian kylän Víglassa. Aigiale oli Miletoksen siirtokunta ainakin 200-luvulla eaa., ja yksi saaren kolmesta kaupungista Minoan ja Arkesinen ohella. Aigiálin kylä tuhoutui suuressa tulipalossa vuonna 1835, minkä vuoksi sen rakennuskanta on suhteellisen uutta. Aigiáli muodostaa myös laajemman kyläyhdyskunnan (Τοπική Κοινότητα Αιγιάλης, Topikí Koinótita Aigiális), johon kuuluvat varsinaisen Aigiálin kylän ja Órmos Aigiálisin lisäksi kylät Ágios Pávlos ja Potamós sekä asumattomat saaret Liadí ja Pláka Liadioú. Koko yhdyskunnan väkiluku on 514. Lähellä Aigiália sijaitsevat Tholárian kylä sekä sen ranta-asutus Paralía Tholaríon. == Lähteet == == Aiheesta muualla == Luokka:Amorgós Luokka:Etelä-Egean saarten kylät
Tyttö nimeltä Varpu

Tyttö nimeltä Varpu on vuonna 2016 ensi-iltansa saanut suomalainen draamaelokuva, jonka on ohjannut Selma Vilhunen. Elokuva on Vilhusen ensimmäinen pitkä näytelmäelokuva ohjaajana. Elokuva palkittiin lokakuussa 2016 Taodue Golden Camera -pääpalkinnolla Rooman elokuvafestivaaleilla. Linnea Skog palkittiin roolistaan parhaan naispääosan Jussi-palkinnolla, minkä lisäksi elokuva oli ehdolla yhdeksässä palkintokategoriassa. Elokuva sai myös Pohjoismaiden neuvoston elokuvapalkinnon marraskuussa 2017. Palkinnon arvo on 350 000 Tanskan kruunua eli noin 47 000 euroa. == Juoni == Tyttö nimeltä Varpu kertoo 12-vuotiaasta Varpusta (Linnea Skog), joka on jo matkalla kohti aikuisuutta, ja äidistä (Paula Vesala), joka ei halua kasvaa isoksi. Varpu asuu kahdestaan äitinsä kanssa eikä ole koskaan tavannut isäänsä. Eräänä iltana Varpu saa tarpeekseen ratsastuskavereistaan ja äidistään. Hän varastaa auton ja ajaa ylös pohjoiseen etsimään isäänsä (Lauri Maijala), josta tietää ainoastaan nimen. Isä ei kuitenkaan ole aivan sellainen kuin hän olisi odottanut. Kohtaaminen isän kanssa laukaisee Varpun ja Sirun elämässä jotakin, mikä saa heidät molemmat ymmärtämään paikkansa suhteessa toisiinsa ja maailmaan. == Näyttelijät == == Tuotanto == Elokuva kuvattiin Uudellamaalla ja Oulussa marras–joulukuussa 2015. == Lähteet == == Aiheesta muualla == * * Luokka:Suomalaiset draamaelokuvat Luokka:Vuoden 2016 suomalaiset elokuvat
Areópoli

Areópoli (; ) on Kreikan kylä, joka sijaitsee Mánin niemimaalla eteläisellä Peloponnesoksella. Se kuuluu hallinnollisesti Anatolikí Mánin kuntaan, Lakonian alueyksikköön ja Peloponnesoksen alueeseen. Aiemmin kylä kuului Oítylon kuntaan ja vuodesta 2011 lähtien Anatolikí Mánin kunnan Oítylon kunnallisyksikköön. Kylän väkiluku on 888 (vuonna 2011). Areópoli sijaitsee noin 72 kilometriä etelään Spártin kaupungista ja noin 20 kilometriä lounaaseen Gýtheiosta. Osmanivallan aikana kylän nimi oli Tsímova (Τσίμοβα) tai Tzímova (Τζίμοβα). Areópoli tunnetaan ennen kaikkea siitä, että Kreikan vapaussota sai alkunsa siellä 17. maaliskuuta 1821. Kylän nykyinen nimi, joka otettiin käyttöön vuonna 1836, tarkoittaa ”Areen kaupunkia”, mikä viittaa kreikkalaisen mytologian sodanjumalaan. Nimen antoi Kreikan ensimmäinen kuningas Otto kiitoksena kylän panoksesta vapaustaistelussa. Kylän nähtävyyksiin kuuluvat muun muassa sen kirkot ja tornit. Näistä merkittävimmät ovat Taksiarkkien kirkko (Ágioi Taxiárches) 1600-luvulta, jonka edessä siunattiin mánilaisten aseet vapaussodan alussa; Neitsyt Marian (Panagía) ja Pyhän Kharalampoksen (Ágios Charálampos) kirkko; sekä Pikoulákiksen, Kapetanákoksen, Mavromicháliksen ja Pikoulákiksen tornit. Kylän keskusaukiolla nimeltään Plateía Athanáton (”Kuolemattomien aukio”) on vapaustaistelun johtajiin kuuluneen Petrómpeis Mavromicháliksen patsas. Areópoli muodostaa myös laajemman kyläyhdyskunnan (Τοπική Κοινότητα Αρεοπόλεως, Topikí Koinótita Areopóleos), johon kuuluvat varsinaisen Areópolin kylän lisäksi kylät Dryália, Lagokoíli, Liméni, Omalés ja Sotíras. Koko yhdyskunnan väkiluku on 1 014. == Lähteet == == Aiheesta muualla == Luokka:Anatolikí Máni Luokka:Peloponnesoksen kylät
Areopolis

Areopolis (, ”Areen kaupunki”) voi viitata seuraaviin paikkoihin: * Areopolis eli Rabbathmoba, antiikin aikainen kaupunki Arabiassa * Areópoli, kylä Kreikassa
Ásos

Ásos (; myös Ássos) on Kreikan kylä, joka sijaitsee Kefalonián saarella. Se kuuluu hallinnollisesti Sámin kuntaan, Kefalonián alueyksikköön ja Jooniansaarten alueeseen. Aiemmin kylä kuului Érisoksen kuntaan ja vuodesta 2011 lähtien Kefalonián kunnan Érisoksen kunnallisyksikköön. Kylä muodostaa oman kyläyhdyskuntansa (Τοπική Κοινότητα Άσου, Topikí Koinótita Ásou). Kylän väkiluku on 88 (vuonna 2011). Ásos sijaitsee Kefalonián pohjoisrannikolla Mýrtoksenlahden pohjoisosassa, noin 36 kilometriä pohjoiseen saaren pääkaupungista Argostólista. Kylä on rakennettu niemeen johtavan kapeamman kannaksen kohdalle. Niemessä on venetsialaisvallan aikana 1500-luvulla rakennetun linnan (Froúrio) rauniot. Maisemiensa ansiosta kylä on saarella suosittu nähtävyys. == Lähteet == == Aiheesta muualla == Luokka:Jooniansaarten kylät Luokka:Kreikan linnat Luokka:Sámi
Chóra (Messenia)

Chóra (; myös Hóra) on Kreikan kaupunki, joka kuuluu hallinnollisesti Pýlos- Néstoraksen kuntaan, Messenian alueyksikköön ja Peloponnesoksen alueeseen. Aiemmin kaupunki kuului Néstoraksen kuntaan ja vuodesta 2011 lähtien Pýlos- Néstoraksen kunnan Néstoraksen kunnallisyksikköön. Kaupungin väkiluku on 3 454 (vuonna 2011). Chóra sijaitsee Peloponnesoksen niemimaan lounaisosan sisämaassa noin 20 kilometriä pohjoiseen Pýloksesta. Kaupunki on rakennettu noin 300 metrin korkeuteen. Kaupungin nähtävyyksiin kuuluu muun muassa Chóran arkeologinen museo, joka esittelee läheisestä Nestorin palatsista tehtyjä mykeneläisaikaisia löydöksiä. Chóra muodostaa myös laajemman kaupunkiyhdyskunnan (Δημοτική Κοινότητα Χώρας, Dimotikí Koinótita Chóras), johon kuuluu varsinaisen Chóran kaupungin lisäksi Stylianóksen kylä. Koko yhdyskunnan väkiluku on 3 498. == Lähteet == == Aiheesta muualla == Luokka:Peloponnesoksen kaupungit Luokka:Pýlos-Néstoras
Hora (täsmennyssivu)

Hora voi viitata seuraaviin: * hora, kansantanssilaji * hora, tunti latinaksi (tästä sanasta on peräisin kansainvälinen lyhenne h) * horat, kreikkalaisessa mytologiassa vuodenaikojen jumalattaria * Chóra (myös Hóra), Kreikassa yleinen paikannimi, erityisesti saaren pääkylän nimi * Hora, sukunimenä: ** Thomas Hora (1914–1995), unkarilais-yhdysvaltalainen psykiatri metapsykiatrian perustaja
Dervéni

Dervéni (; ) on antiikin aikaisen hautausmaan arkeologinen kohde Makedoniassa Kreikassa. Se sijaitsee Oraiókastron kunnassa lähellä Anthoúpolin kylää, suunnilleen Efkarpían ja Lagynán kaupunkien puolessa välissä A2-valtatien varrella lähellä Thessalonikia. Dervénin haudat olivat osa antiikin aikaisen Leten kaupungin hautausmaata. Ne löydettiin vuonna 1962. Dervénin haudoista on löydetty monia merkittäviä esineitä, kuten Dervénin krateeri, jonka koristelu esittää Dionysoksen ja Ariadnen avioitumista, noin vuodelta 330–320 eaa., sekä filosofisen tekstin sisältävä Dervénin papyrus, joka on Euroopan vanhin säilynyt käsikirjoitus, noin vuodelta 340 eaa. Dervénistä tehdyt löydökset ovat esillä Thessalonikin arkeologisessa museossa. Cratère de Derveni 0001.jpg|Dervénin krateeri. Derveni Papyrus - Fragments on display in the Archaelogical Museum of Thessaloniki.jpg|Dervénin papyruksen osat. Derveni tombe Z 08708.jpg|Kultainen seppele haudasta Z. Collier tombe Z4 08705.jpg|Kultakoru haudasta Z. Situla tombe Z 08704.jpg|Situla haudasta Z. == Lähteet == == Aiheesta muualla == Luokka:Arkeologiset kohteet Kreikassa Luokka:Oraiókastro
Episkopí Goniás

Episkopí Goniás () on Kreikan kylä, joka sijaitsee Thíran saarella Santorínin saariryhmässä. Se kuuluu hallinnollisesti Thíran kuntaan, Thíran alueyksikköön ja Etelä-Egean saarten alueeseen. Aiemmin kylä kuului Firán kuntaan ja vuodesta 2011 lähtien Thíran kunnan Firán kunnallisyksikköön. Kylän väkiluku on 118 (vuonna 2011). Episkopí Goniás sijaitsee Thíran saaren keskellä Profítis Ilías -vuoren alemmalla pohjoisrinteellä. Kylän rakennuskanta on hyvin perinteistä. Sen lähialueen tunnetuin nähtävyys on bysanttilaisaikainen, 1000-luvulla rakennettu Panagía Episkopín kirkko, joka sijaitsee Mésa Goniássa. Kirkko oli keskiajalla piispanistuin, mistä myös kylä on saanut nimensä piispaan (epískopos) viittaavan alkuosan. Kylä kärsi suuria tuhoja maanjäristyksessä vuonna 1956, minkä jälkeen monet muuttivat läheiseen Kamárin kylään. Episkopí Goniás muodostaa myös laajemman kyläyhdyskunnan (Δημοτική Κοινότητα Επισκοπής Γωνιάς, Dimotikí Koinótita Episkopís Goniás), johon kuuluu varsinaisen Episkopí Goniáksen kylän lisäksi rantalomakohteena tunnettu Kamári. Koko yhdyskunnan väkiluku on 1 462. == Lähteet == == Aiheesta muualla == Luokka:Etelä-Egean saarten kylät Luokka:Thíra
Kástro (Sífnos)

Kástro () on Kreikan kylä, joka sijaitsee Sífnoksen saarella. Se kuuluu hallinnollisesti Sífnoksen kuntaan, Míloksen alueyksikköön ja Etelä-Egean saarten alueeseen. Kástro on osa saaren pääkylän Apollonían eli Chóran kyläyhdyskuntaa. Kylän väkiluku on 118 (vuonna 2011). Kástro sijaitsee kukkulalla Sífnoksen itärannikolla noin viisi kilometriä itään Apolloníasta. Se on rakennettu saaren antiikin aikaisen Sifnoksen poliksen kaupunkikeskuksen ja sen akropoliin eli linnavuoren paikalle. Paikka toimi linnoituksena edelleen venetsialaisvallan aikana, mistä kylä on saanut nykyisen linnaan viittaavan nimensä. Kylän nähtävyyksiin lukeutuvat muun muassa akropoliin jäänteet, kuten muurien osat noin ajalta 500 eaa., lukuisat muut antiikin aikaiset jäänteet eri puolilla kylää ja sen lähialuetta, myöhempi 1600-luvulla rakennettu venetsialainen linnoitus, 1500- ja 1600-luvuilla rakennetut kartanot ja kirkot sekä Sífnoksen arkeologinen museo. == Lähteet == == Aiheesta muualla == Luokka:Arkeologiset kohteet Kreikassa Luokka:Etelä-Egean saarten kylät Luokka:Sífnos
Spartochóri

Spartochóri (; myös Spartohóri) on Kreikan kylä, joka sijaitsee Meganísin saarella. Se kuuluu hallinnollisesti Meganísin kuntaan, Lefkaksen alueyksikköön ja Jooniansaarten alueeseen. Kylän väkiluku on 382 (vuonna 2011). Spartochóri sijaitsee Meganísin pohjoisrannikolla noin 3,5 kilometriä länteen saaren pääkylästä Katoméristä sekä Vathýn kylästä. Spartochórin satama Spiliá tai Spília sijaitsee luonnonsatamalahden pohjukassa. Se on suosittu venesatama ja sinne on lauttayhteys Nydrístä Lefkakselta. Satamasta kulkee serpentiinitie sekä erillinen kävelypolku ylös kylään. Kylä on rakennuskannaltaan hyvin perinteinen. Spartochóri muodostaa myös laajemman kyläyhdyskunnan (Τοπική Κοινότητα Σπαρτοχωρίου, Topikí Koinótita Spartochoríou), johon kuuluvat varsinaisen Spartochórin kylän lisäksi saaret Skorpiós ja Spárti. Koko yhdyskunnan väkiluku on 383. == Lähteet == == Aiheesta muualla == Luokka:Jooniansaarten kylät Luokka:Meganísi
Vasilikí (Lefkas)

Vasilikí (; myös Vassilikí) on Kreikan kylä, joka sijaitsee Lefkaksen saarella. Se kuuluu hallinnollisesti Lefkaksen kuntaan, Lefkaksen alueyksikköön ja Jooniansaarten alueeseen. Aiemmin kylä kuului Apollónioin kuntaan ja vuodesta 2011 lähtien Lefkaksen kunnan Apollónioin kunnallisyksikköön. Kylä muodostaa oman kyläyhdyskuntansa (Τοπική Κοινότητα Βασιλικής, Topikí Koinótita Vasilikís). Kylän väkiluku on 395 (vuonna 2011). thumb|left|240px|Vasilikín kylää. Vasilikí sijaitsee Lefkaksen etelärannikolla noin 37 kilometriä etelään Lefkaksen kaupungista. Kylä on rakennettu lahdenpohjukkaan, jonka länsipuolella on Lefkátaksen niemi. Kylä on Lefkaksen merkittävimpiä satamia ja sieltä on yhteys muun muassa Kefalonián ja Ithakan saarille. Kylästä järjestetään myös veneretkiä muun muassa Pórto Katsíkin rannalle. Tuuliolosuhteidensa ansiosta Vasilikín lahti on suosittu purje- ja leijalautailukohde. == Lähteet == == Aiheesta muualla == Luokka:Jooniansaarten kylät Luokka:Lefkas